**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2024. január 23-i ülésére**

**Javaslat Szervezeti és Működési Szabályzatok véleményezésére**

**I.**

A pedagógusok új életpályájáról szóló 2023. évi LII. törvény hatályba lépésével, valamint a nemzeti köznevelésről szóló 2011. évi CXC. törvény (a továbbiakban: Nkt.) 2023. szeptember 1. napján történt módosítása miatt megváltozott a nevelési-oktatási intézmények szabályzatainak legitimációs folyamata. Ennek alapján szükségessé vált a szombathelyi óvodák és a Szombathelyi Köznevelési GAMESZ (a továbbiakban: GAMESZ) Szervezeti és Működési Szabályzatának (a továbbiakban: SZMSZ) aktualizálása, továbbá az intézmények közötti Munkamegosztási Megállapodások módosítása.

Az Nkt. 25. § (1) bekezdése kimondja, hogy a köznevelési intézmény működésére, belső és külső kapcsolataira vonatkozó rendelkezéseket az SZMSZ határozza meg. Az SZMSZ-t az igazgató a nevelőtestület bevonásával készíti el és az intézmény honlapján közzéteszi. Az SZMSZ-t a fenntartó hagyja jóvá.

Az Nkt. 24. § (1) bekezdés értelmében a köznevelési intézmények szakmai tekintetben önállóak. Szervezetükkel és működésükkel kapcsolatosan minden olyan ügyben döntenek, amelyet jogszabály nem utal más hatáskörbe. Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 25. pontja alapján a Kulturális, Oktatási és Civil Bizottság polgármesteri jóváhagyás előtt véleményezi a feladatköre szerinti költségvetési intézmények Szervezeti és Működési Szabályzatát, illetve más alapdokumentumát.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 4. § (1) bekezdése kimondja, hogy a nevelési-oktatási intézmény szervezeti és működési szabályzatában kell meghatározni a működés rendjét, ezen belül a gyermekeknek, a tanulóknak, az alkalmazottaknak és a vezetőknek a nevelési-oktatási intézményben való benntartózkodásának rendjét, a pedagógiai munka belső ellenőrzését, a belépés és benntartózkodás rendjét azok részére, akik nem állnak jogviszonyban a nevelési-oktatási intézménnyel, a helyettesítés rendjét, a külső kapcsolatok rendszerét, formáját és módját, az intézményi védő, óvó előírásokat, bármely rendkívüli esemény esetén szükséges teendőket, az ünnepélyek megemlékezések rendjét, a hagyományok ápolásával kapcsolatos feladatokat.

Az óvodavezetők elkészítették az SZMSZ-ek tervezetét, melyek az előterjesztés 1-18. számú

mellékletét képezik.

 **II.**

A jogszabályváltozásokra tekintettel technikai jellegű módosításokat kell átvezetni az SZMSZ mellékletét képező Munkamegosztási Megállapodásokban is, amely az Óvodák, és a GAMESZ közötti munkamegosztást szabályozza.

A GAMESZ által elkészített megállapodás tervezete az előterjesztés 19. számú melléklete.

 **III.**

A GAMESZ szintén az SZMSZ módosításához kéri az Önkormányzat jóváhagyását.

Az államháztartásról szóló 2011. évi CXCV. törvény (a továbbiakban: Áht.) 9.§-a alapján a költségvetési szerv szervezeti és működési szabályzatának jóváhagyása – ha törvény eltérően nem rendelkezik – az irányító szerv hatáskörébe tartozik.

Az Önkormányzat Szervezeti és Működési Szabályzatáról szóló 18/2019. (X.31.) önkormányzati rendelet 75.§ (5) bekezdése arról rendelkezik, hogy azon költségvetési szervek esetén, ahol törvény a fenntartó hatáskörébe utalja a szervezeti és működési szabályzat, vagy más intézményi működést szabályozó dokumentum elfogadását – a feladatkör szerint illetékes bizottság előzetes véleménye kikérését követően – a polgármester jogosult annak jóváhagyására.

A fenti rendelet 52.§ (2) bekezdésének 25. pontja értelmében a Kulturális, Oktatási és Civil Bizottság polgármesteri jóváhagyás előtt véleményezi a feladatköre szerinti költségvetési intézmények Szervezeti és Működési Szabályzatát, illetve más alapdokumentumát.

A GAMESZ Szervezeti és Működési Szabályzatának tervezete az előterjesztés 20. számú melléklete.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjen.

**Szombathely, 2024. január „ ”**

 **/: Dr. László Győző :/**

 **I.**

**HATÁROZATI JAVASLAT**

**……./2024. (I. 23. ) KOCB. számú határozat**

1. Szombathely Megyei Jogú Város Közgyűlésének Kulturális, Oktatási és Civil Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 25. pontjában kapott felhatalmazás alapján a „Javaslat Szervezeti és Működési Szabályzatok véleményezésére” szóló előterjesztést megtárgyalta, és a

a) Szombathelyi Aréna Óvoda Szervezeti és Működési Szabályzatát az előterjesztés 1. számú melléklete

b) Szombathelyi Barátság Óvoda Szervezeti és Működési Szabályzatát az előterjesztés 2. számú melléklete

c) Szombathelyi Benczúr Gyula Utcai Óvoda Szervezeti és Működési Szabályzatát az előterjesztés 3. számú melléklete

d) Szombathelyi Donászy Magda Óvoda Szervezeti és Működési Szabályzatát az előterjesztés 4. számú melléklete

e) Szombathelyi Gazdag Erzsi Óvoda Szervezeti és Működési Szabályzatát az előterjesztés 5. számú melléklete

f) Szombathelyi Hétszínvirág Óvoda Szervezeti és Működési Szabályzatát az előterjesztés 6. számú melléklete

g) Szombathelyi Játéksziget Óvoda Szervezeti és Működési Szabályzatát az előterjesztés 7. számú melléklete

h) Szombathelyi Kőrösi Csoma Sándor Utcai Óvoda Szervezeti és Működési Szabályzatát az előterjesztés 8. számú melléklete

i) Szombathelyi Margaréta Óvoda Szervezeti és Működési Szabályzatát az előterjesztés 9. számú melléklete

j) Szombathelyi Maros Óvoda Szervezeti és Működési Szabályzatát az előterjesztés 10. számú melléklete

k) Szombathelyi Mesevár Óvoda Szervezeti és Működési Szabályzatát az előterjesztés 11. számú melléklete

l) Szombathelyi Mocorgó Óvoda Szervezeti és Működési Szabályzatát az előterjesztés 12. számú melléklete

m) Szombathelyi Napsugár Óvoda Szervezeti és Működési Szabályzatát az előterjesztés 13. számú melléklete

n) Szombathelyi Pipitér Óvoda Szervezeti és Működési Szabályzatát az előterjesztés 14. számú melléklete

o) Szombathelyi Szivárvány Óvoda Szervezeti és Működési Szabályzatát az előterjesztés 15. számú melléklete

p) Szombathelyi Szűrcsapó Óvoda Szervezeti és Működési Szabályzatát az előterjesztés 16. számú melléklete

q) Szombathelyi Vadvirág Óvoda Szervezeti és Működési Szabályzatát az előterjesztés 17. számú melléklete

r) Szombathelyi Weöres Sándor Óvoda Szervezeti és Működési Szabályzatát az előterjesztés 18. számú melléklete

szerinti tartalommal a polgármesternek jóváhagyásra javasolja.

**Felelős:** Putz Attila, a Kulturális, Oktatási és Civil Bizottság elnöke

 Dr. Nemény András polgármester

 Dr. László Győző alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal

**II.**

**HATÁROZATI JAVASLAT**

**……../2024. (I.23.) KOCB. számú határozat**

Szombathely Megyei Jogú Város Közgyűlésének Kulturális, Oktatási és Civil Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 25. pontjában kapott felhatalmazás alapján a „Javaslat Szervezeti és Működési Szabályzatok véleményezésére” szóló előterjesztést megtárgyalta, és az Óvodák, valamint a GAMESZ közötti Munkamegosztási Megállapodásokat az előterjesztés 19. számú melléklete szerinti tartalommal a polgármesternek jóváhagyásra javasolja.

**Felelős:** Putz Attila, a Kulturális, Oktatási és Civil Bizottság elnöke

 Dr. Nemény András polgármester

 Dr. László Győző alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal

**HATÁROZATI JAVASLAT**

**……../2024. (I.23.) KOCB. számú határozat**

Szombathely Megyei Jogú Város Közgyűlésének Kulturális, Oktatási és Civil Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 25. pontjában kapott felhatalmazás alapján a „Javaslat Szervezeti és Működési Szabályzatok véleményezésére” szóló előterjesztést megtárgyalta, és a Szombathelyi Köznevelési GAMESZ Szervezeti és Működési Szabályzatát az előterjesztés 20. számú melléklete szerinti tartalommal a polgármesternek jóváhagyásra javasolja.

**Felelős:** Putz Attila, a Kulturális, Oktatási és Civil Bizottság elnöke

 Dr. Nemény András polgármester

 Dr. László Győző alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal